hu hu hu hu hu hu hu hu id hu hu hu hu hu hu hu hu hu hu hu hu hu hu hu en hu en hu en hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu en en
Ezen az oldalon hiteles tájékoztatást kaphat az I. kerületi projektekről, fejlesztésekről, és a kerületi turistabusz-koncepció kidolgozásáról.
A Mészáros utcai buszparkoló terveit felfüggesztettük, de a célt, hogy rendezzük a kerületi turistabusz-káoszt, nem engedtük el. További egyeztetéseket folytatunk, lakókkal és szakértőkkel arról, hogy hogyan tudnánk egy még élhetőbb, fejlődő Budavárat kialakítani.
Nekünk a kerület az első!
Amikor a Mészáros utcai buszparkoló megvalósításáról döntöttünk, az a cél vezérelt bennünket, hogy mentesítsük a Várat, a Gellérthegyet és a kerület egészét a pandémiát megelőző turistabusz-káosz alól, amikor naponta több száz busz hajtott be és keringett a kerületben – szabályozatlanul, füstöt pöfékelve, közlekedési káoszt előidézve.
Az elmúlt hónap során megannyi lakossági és szakmai egyeztetést folytattunk a projekttel kapcsolatban. Ezek során számos valós aggodalmat és felvetést hallgattunk meg és építettünk be a tervezési folyamatba. Ugyanakkor több olyan támadással is szembesültünk, amelyek ezeket az aggályokat politikai célokra és félelemkeltésre használták fel.
Közben a MÁV-val való hosszas egyeztetést és a testületi döntést követően az általam aláírt szerződést a MÁV,  ígéretei ellenére – nem ismert okokból – a mai napig nem írta alá. Mivel ekkora jelentőségű beruházást ilyenfokú bizonytalanságban nem lehet előkészíteni, a mai napon visszakértem a tervezett buszparkoló területére vonatkozó bérleti szerződést a MÁV-tól. Egyúttal pedig a buszparkoló előkészítési munkáit határozatlan időre felfüggesztettük.
Meg vagyok győződve arról, hogy buszparkolóval az egész kerület nyerne, és nem csak az évi több száz milliós nagyságrendű – a kerületre fordítható – bevételt, amit a parkoló előzetes számításaink alapján termelne. Évtizedek óta súlyos gondokat okoz a turistabuszok parkoltatásának problémája, és erre a szakértői elemzések szerint is az önkormányzat által támogatott elképzelés a jó megoldás.
Ugyanakkor az önkormányzat elkötelezett abban, hogy olyan megoldás szülessen, ami nem növeli a környék zaj és légszennyezését, és bírja a kerület lakóinak támogatását. Ezért a hatásvizsgálatok elkészülése előtt a területet nem vesszük bérbe. A következő időszakban méréseket és vizsgálatokat végzünk, valamint folytatjuk az egyeztetéseket – fővárosi szinten is – a turistabusz-helyzet javítása érdekében.
Megoldás egy évtizedek óta megoldatlan problémára
A Vár-turizmus évtizedek óta komoly kihívás a kerületnek. A Várnegyed Magyarország egyik leglátogatottabb turisztikai helyszíne, kerületünk bevételeinek nélkülözhetetlen eleme. Ugyanakkor a jelentős számú turistabusz parkoltatásának kérdését nem halogathatjuk. A pandémia előtt évi 5-7 millió turista érkezett a Várba. Volt olyan nap, amikor közel 300 busz érkezett emiatt az I. kerületbe. A járművek többsége kétszer ment fel a Dísz térre, miközben a Várkert Bazár, illetve a Dózsa György tér környékén várakozva lehetetlen helyzetbe hozták az ott élőket. A környék közösségei évtizedek óta kérik a probléma megoldását, amit a korábbi kerületi vezetéssel ellentétben orvosolni kívánunk.
Az igazi megoldás: egy célzott buszparkoló
Önkormányzatunk a lakossági panaszok miatt megvizsgálta a lehetőségeket. Ennek során egyértelművé vált: a Budai Várba és a Gellérthegyre látogató turista buszok számát csökkenteni kell. Ugyanakkor nem lehet cél a turizmus ellehetetlenítése. (A turizmus a kerületi bevételek egyik alappillére, és egyben az ország érdeke is.) A szükséges megoldás egy célzottan kialakított buszparkoló, ahol magunk határozhatjuk meg az érkező járművek számát és környezetvédelmi besorolásukat.
Alapos mérlegelés után a Mészáros utcában, a MOL benzinkút utáni tengődő, elhagyatott ipari szakaszt választottuk, melyet az önkormányzat bérbe tud venni a vasúttársaságtól. Ez a helyszín nem csak azt teszi lehetővé, hogy egyszer s mindenkorra megszüntessük a turistabusz-káoszt, de azt is, hogy az elhanyagolt ipari területet rendezett zöldterületté alakítsunk és közösségi célokra használjuk.
A célzott buszparkoló kialakításával az önkormányzat végre a saját kezébe veheti az ügy rendezését. Megszűnik a kaotikus állapot. Betartatjuk az előírásokat ( környezetvédelmi besorolás, motor leállítás, stb.) Csak annyi buszt engedünk be, amennyit meghatározunk. Előzetes időpontfoglalást vezetünk be, hogy hektikus csúcsidőszakok helyett, fenntarthatóan alakuljon a forgalom.
A fejlesztés nem önmagáért jön létre. Előzetes számítások szerint a buszparkoló éves szinten akár 600 millió forint bevételt jelenthet a kerületnek. Az összeget szeretnénk úgy felhasználni, hogy a Mészáros utca környékének közösségére is figyelmet fordítunk. Fejlesztéseket, parkosítást - illetve a kerületi szociális intézmények támogatását tervezzük.
Alpolgármesteri felhatalmazás, hogy tárgyaljon a Magyar Állammal, Magyar Nemzeti Vagyonkezelő Zrt-vel, és a MÁV Zrt-vel; készítessen részletes megvalósíthatósági tanulmánytervet
A Budavári Önkormányzat ismerteti a terveket (online és a Várnegyed újságban)
Lakossági egyeztetést hívunk össze online fogadóóra formájában
Online egyeztetést folytatunk a kerületi civilekkel
Online egyeztetést folytatunk a kerületi civilekkel
Indikatív árajánlat bekérése a tervezésre
Indikatív árajánlat bekérése a tervezésre: közlekedési terv, épületfelújítási terv, tájépítészeti terv (hatásvizsgálatok)
A hatásvizsgálatok közzététele után újabb lakossági egyeztetést hívunk össze
Beszerzési eljárás indítása a tervezésre
Terveink szerint megnyithatjuk a parkolót
Részletes tervek, tanulmányok és levelek
Miért nem lehet a városon kívül elhelyezni a parkolót?
A buszok most bejönnek a belvárosba. Ehhez képest született egy megoldás, ami radikálisan csökkenti az ide érkező buszok számát és az általuk okozott terhelést.
Hosszútávon a városon kívül elhelyezett terminálok és a jól szervezett kötöttpályás közlekedés a megoldás a városba érkező turistabuszok számának csökkentésére – ezért vagyunk ebben partnerek a Fővárosi Önkormányzattal és a BFK-val. Viszont rövidtávon szükségszerű, hogy rendezzük a kerületbe érkező buszok ügyét – akár ideiglenesen is. Erre a legalkalmasabb helyszín a Mészáros utcai, elhagyatott rozsdatemető és a mellette lévő, jelenleg is parkolóként üzemelő terület.
A buszparkolóval az önkormányzat saját kezébe veszi az ügyet. Annyi busz jön be, amennyit engedünk, olyan, amilyet engedünk, egyéb előírásokat is meghatározhatunk (környezetvédelmi besorolás, motor leállítása, magyar idegenvezető foglalkoztatása stb.)
A saját buszparkoló megtérülő beruházás, a buszok parkolási díja az önkormányzat bevételét növeli.
A pandémia előtti időszakban évi 5-7 millió turista érkezett a Várba. Ez az ágazat tehát nagy mértékben hozzájárul a főváros és a kerület jólétéhez, fejlődéséhez. Szükségünk van erre a bevételre, ugyanakkor a „túlturizmus” jelenségét kívánjuk visszaszorítani.
El fog férni a parkolóban napi 300 busz?
Nem fog – de ez nem is cél. Ugyanis a buszparkoló csak eszköz arra, hogy szabályozzuk a kerületbe érkező turistabuszok számát. Annyi busz jöhet, amennyi elfér a parkolóban. Előzetes időpontfoglalással jöhetnek majd, ami az időbeni arányos elosztást szolgálja, a napi csúcsidőszakok  helyett.
Mi biztosítja, hogy a buszok mikor jönnek és valóban betartják az időpontjukat?
Kamera– és parkolási regisztrációs rendszer fogja biztosítani az idősávok és parkolási idők betartását.
Nagyon meg fog nőni a forgalom, a légszennyezés és a zaj.
A most következő tervezési szakaszban szimulációs vizsgálatok készülnek. Csak olyan tervet fogadunk el, ami garantálja, hogy nem nő a forgalom, a légszennyezés és a zaj a környéken.
Miért nem viszik máshova (pl. Dózsa György tér, Palota út) a parkolót, miért ide terhelik más kerületrészek problémáját?
A Dózsa György téren a park egy részébe vágtak be a buszparkolóért. Ráadásul ide a kerületen keresztül lehet eljutni. A most tervezett parkoló egy rozsdaövezetet rehabilitál.
Amikor egy problémát kezelni akarunk, meg kell jelölnünk az arra leginkább alkalmas területeket. Egy belvárosi kerületben a felhagyott ipari területek, rozsdaövezetek fejlesztésével tudjuk a közlekedési és buszparkolási problémát kezelni.
Nagyon fontos kérdésnek tartjuk, és nem akarjuk figyelmen kívül hagyni, hogy a buszparkoló építésének jelentősége van a közelben élők számára. Minden tőlünk telhetőt megteszünk, hogy ne nehezítsük meg mindennapjaikat. Abból a jelentős bevételből pedig, amit a beruházásból nyerne a kerület, és amely már 15%-os kihasználtság mellett fedezi az üzemeltetés költségeit, pedig kiemelten a környéken élőket érintő fejlesztéseket részesítenénk előnyben.
A Mészáros utca forgalma már így is elviselhetetlen. Mi lesz, ha még a buszok is erre közlekednek?
A Mészáros utca forgalma elsősorban azért nagy, mert keresztül árad a kerületen a kelet-nyugati napi hivatásforgalmi ingázás, ami a Lánchidat használja.. A Lánchíd lezárása után ez az átmenő forgalom nem erre halad majd, ezért a Mészáros utca forgalma várhatóan jelentősen csökken. A tervezési folyamatban benyújtott hatástanulmányok gondoskodnak arról, hogy többféle forgatókönyvre is felkészüljünk, és úgy alakítsuk ki a parkolót, hogy ne okozzon dugókat a környéken.
A Hegyalja úti csomópontnál meg fog állni a forgalom.
A megvalósíthatósági tanulmányterv vizsgálatai alapján működőképes lesz így a csomópont. De a következő időszakban készülő részletes tervekhez teljeskörű forgalmi szimuláció is készül, amiben bizonyítani kell, hogy a csomópont kialakítása működőképes. Csak akkor kezdünk bele a kivitelezésbe, hogy ha az előzetes szimulációk és vizsgálatok igazolják a projekt előnyeit.
Mi akadályozza meg, hogy ne a parkolón kívül álljanak meg a buszok?
Megtiltjuk, hogy az I. kerületben a parkolón kívül várakozzanak buszok. Ezt az önkormányzat rendelettel tudja szabályozni. Jogosultak vagyunk megtiltani a buszoknak a parkolón kívül eső parkolást.
Miért nem park épül itt?
A kormány döntött úgy, hogy  Testnevelési Egyetemhez kapcsolódó sportlétesítmények és parkok nem valósulnak meg a területen.
Az érintett területen nem lehet jelentősen változtatni. A síneket sem szedhetjük fel, mert ezekre számít a magyar állam a Déli pályaudvar valamikori átépítésénél. Így olyan burkolatot teszünk le, amely visszabontható. Ugyanakkor fontos célunk, hogy a parkoló megépítése során minél nagyobb zöldfelületet alakítsunk ki.
Hogyan járul hozzá a projekt a kerületi vállalkozások segítéséhez a jelenlegi válságban?
A kerületi önkormányzat segíti a vállalkozásokat. Elsők között voltunk, akik helyiségbérleti díj és teraszhasználati kedvezményt adtak a kerületi vendéglátóhelyeknek.
Ugyanakkor a kerületi vállalkozások jelentős része a turisták jelenlétére alapoz, éppen ezért célunk, hogy az ide látogató turisták minél több minőségi időt töltsenek a kerületben. zajvédett, elkerített parkoló segítségével és elektromos körjárat kialakításával ezt fenntartható és biztonságos módon tehetik.
Miért kell megkötni a bérleti szerződést, ha még változhat a terv? Mi a garancia, hogy változni fog a terv, ha most megkötjük a szerződést?
Az Önkormányzat nem indíthat tervezési és építési közbeszerzési eljárást olyan területre, amely nem az övé, vagy nincs hosszú távú bérleti szerződése. A bérleti szerződéssel kötjük le a területet, hogy azon olyan fejlesztés valósuljon meg, ami a kerületiek érdeke.
Mi lesz, ha járatni fogják a motorokat a parkoló buszok?
Nem fogják. A közterületen nem írhatjuk elő, a sofőröknek, hogy mit csináljanak a járművekkel, de a a parkolóban igen: megtiltjuk a parkolóban motorok járatását.
Mikor készülnek el az említett hatásvizsgálati tanulmányok?
Várhatóan 2021. júniusában fognak elkészülni a tanulmányok. Célunk a helyiek  bevonása a projektbe – ezért a megvalósíthatósági tanulmány elkészültével lakossági egyeztetést hívtunk össze.
Csak turistabuszokat érinti a parkoló, vagy a városnéző buszokat is?
A buszparkoló kifejezetten a kerületbe érkező turistabuszok parkolására jelent választ, ez tartozik a kerület hatáskörébe.
Milyen szerepe lehet a buszparkolónak az idegenvezetők regisztrációjának szabályozásában?
Éppen a buszparkoló rendszere teszi lehetővé, hogy előírjuk regisztrált magyar idegenvezetők alkalmazását, amivel a szakmát védjük és biztosítjuk. Célunk, hogy a magyarországi szakmai szereplőket előnyös helyzetben részesítsük. Éppen ezért folyamatosan egyeztetünk a tervekről a MABEUSZ-al, a Magyar Beutaztatók Szövetségével is.
Mi történik hogy ha a hatástanulmányok, szimulációk azt mutatják ki, hogy ennyi buszt nem visel el a Mészáros utcai és környező utcák forgalma?
Akkor annyi buszt engedünk be, amennyit a hatástanulmány előír. A maradék helyeken parkosítunk, vagy például személygépkocsi-parkolót alakítunk ki, így könnyítve az ALDI előtt kialakult gépkocsi-káoszt.
Küldje el nekünk a projekttel kapcsolatos kérdéseit, észrevételeit!
Írok a Budavári Önkormányzatnak